b'\n_START_ARTICLE_\n\xc5\xa0viesos terapija\n_START_PARAGRAPH_\n\xc5\xa0viesos terapija arba fototerapija \xe2\x80\x93 gydymas \xc5\xa1viesa. Gydymo \xc4\xafranga apima \xc5\xa1viesos diodus, lazerius, liuminescencines lempas bei didelio galingumo kaitrines lempas. Naudojama tiek vienspalv\xc4\x97 (vieno bangos ilgio), tiek viso regimojo spektro (dienos) \xc5\xa1viesa. Gydymas \xc5\xa1viesa pasitelkiant fotosensibilizatorius vadinamas fotodinamine terapija._NEWLINE_\xc5\xa0viesos terapija naudojama gydyti daugel\xc4\xaf susirgim\xc5\xb3, nuo jaunatvini\xc5\xb3 spuog\xc5\xb3 bei kit\xc5\xb3 odos lig\xc5\xb3 iki nuotaikos sutrikim\xc5\xb3, \xc5\xbeaizd\xc5\xb3 ir navik\xc5\xb3. Moksliniai tyrimai rodo jog \xc5\xa1viesos terapija yra efektyvi gydant vienus susirgimus, ta\xc4\x8diau gali b\xc5\xabti neefektyvi ar netgi \xc5\xbealinga gydant kitus susirgimus.\n_START_SECTION_\nV\xc4\x97\xc5\xbeiniai susirgimai\n_START_PARAGRAPH_\n\xc5\xa0iuo metu neu\xc5\xbetenka \xc4\xafrodym\xc5\xb3 jog viso regimojo spektro \xc5\xa1viesa arba vienspalv\xc4\x97 \xc5\xa1viesa tur\xc4\x97t\xc5\xb3 kok\xc4\xaf nors teigiam\xc4\x85 poveik\xc4\xaf gydant navikus.\n_START_SECTION_\nJaunatviniai spuogai\n_START_PARAGRAPH_\n\xc5\xa0viesos terapija yra efektyvi gydant jaunatvinius spuogus. Izraelio mokslinink\xc5\xb3 atliktas tyrimas rodo jog po keturi\xc5\xb3 gydymo seans\xc5\xb3 atlikt\xc5\xb3 kas dvi savaites 85\xc2\xa0% pacient\xc5\xb3 spuog\xc5\xb3 suma\xc5\xbe\xc4\x97jo bent dvigubai, o 20\xc2\xa0% pacient\xc5\xb3 spuog\xc5\xb3 i\xc5\xa1liko vos 10\xc2\xa0%.\n_START_SECTION_\nGrybeliniai susirgimai\n_START_PARAGRAPH_\nNauji tyrimai rodo jog gydymas \xc5\xa1viesa gali b\xc5\xabti efektyvus kovojant su odos grybeliniais susirgimais.\n_START_SECTION_\n\xc5\xbdaizdos\n_START_PARAGRAPH_\nAirijoje atliktas tyrimas su pel\xc4\x97mis rodo, jog prie\xc5\xa1ingai nei seniau manyta, \xc5\xbeaizd\xc5\xb3 gydymas vienspalve \xc5\xa1viesa ne sutrumpina bet \xc5\xbeenkliai prailgina gijimo trukm\xc4\x99.\n_START_SECTION_\nNuotaikos ir miego sutrikimai\n_START_PARAGRAPH_\nJAV Psichiatrijos Asociacija i\xc5\xa1analizavusi nuo 1975 iki 2003 m. JAV atliktus \xc5\xa1viesos terapijos klinikinius tyrimus nuotaikos sutrikimams gydyti nustat\xc4\x97 jog nors dauguma (87\xc2\xa0%) tyrim\xc5\xb3 adekva\xc4\x8diai ne\xc4\xafvertino placebo efekto bei kit\xc5\xb3 trukd\xc5\xbei\xc5\xb3 galin\xc4\x8di\xc5\xb3 \xc4\xaftakoti rezultatus, lik\xc4\x99 13\xc2\xa0% tyrim\xc5\xb3 leid\xc5\xbeia daryti i\xc5\xa1vad\xc4\x85 jog gydymas \xc5\xa1viesa yra efektyvus gydant nesezonin\xc4\x99 depresij\xc4\x85. Efektyvumas prilygsta farmakologiniams antidepresantams._NEWLINE_Japonijos mokslinink\xc5\xb3 atliktas tyrimas nustat\xc4\x97 jog pagyvenusiems \xc5\xbemon\xc4\x97ms \xc5\xbeenkliai suma\xc5\xbe\xc4\x97ja miego sutrikimai reguliariai rytais taikant \xc5\xa1viesos terapij\xc4\x85.\n_START_SECTION_\nChroni\xc5\xa1ki s\xc4\x85nari\xc5\xb3 skausmai\n_START_PARAGRAPH_\n2001 m. JAV atlikta klinikini\xc5\xb3 tyrim\xc5\xb3 analiz\xc4\x97 parod\xc4\x97, jog tuo metu nepakako \xc4\xafrodym\xc5\xb3, kad \xc5\xa1viesos terapija b\xc5\xabt\xc5\xb3 efektyvi gydant chroni\xc5\xa1kus s\xc4\x85nari\xc5\xb3 skausmus.'